Rishloo | KingcrimsonBlog - The official Blog of Kingcrimsonprog
Posted: September 25, 2014 by kingcrimsonprog in Uncategorized
Tags: Blood In Blood Out, Exodus, Landmines, Machine Head, Now We Die, Rishloo NEWoman, Jansstraat 10: Aanvraag omgevingsvergunning » Bewonersgroep Arnhems Hart
NEWoman, Jansstraat 10: Aanvraag omgevingsvergunning
← Jansstraat 8 A: Aanvraag omgevingsvergunning
Eusebiusplein 29: Verlenging beslistermijn omgevingsvergunning →
Synchroon, Stationsplein: Besluit omgevingsvergunning voor hotel en appartementen 4 haarstyle wat groot is dié winter
JY LEES NOU 4 haarstyle wat groot is dié winter
Winter kruip stadig maar seker nader en ’n nuwe seisoen is altyd ’n goeie verskoning vir ’n nuwe haarstyl. Hier is ons voorspelling.
Herfs is hier en winter om die draai. En ’n nuwe seisoen is altyd ’n goeie verskoning vir ’n nuwe haarstyl. Hier is 4 style wat gróót is dié winter ...
Haarkapper en -stilis Janine Kotze het al die hare van bekendes soos Bobby en Karlien van Jaarsveld, Dewald Wasserfall, Riana Nel, Hanna Grobler en Ampie du Preez gedoen. Sy en Rencha, wat saam met haar by Hairtime Studio in Pretoria werk, is ook betrokke by die verhoogproduksie Afrikaans is Groot en menige CD-voorblaaie.
Janine sê dié winter neig almal na ’n warmer voorkoms, maar ook gemaklike, hanteerbare style. Kleurtrends is steeds die ombré-voorkoms én om jou hare warmer te kleur. Langer hare word in lae gesny vir minder moeite en die lang bob, wat verlede jaar al in die mode was, is nou eers groot nuus.
Lees hier hoe om dié haarstyle te kry:
As jy onlangs eers die ombré-styl op jou hare gedoen het, is jy reeds reg vir winter. Janine reken dat dié gewilde styl steeds groot gaan wees. "Dit word so ’n klein bietjie opgekikker met ’n paar ligte sonstrepies hier en daar – baie subtiel, maar steeds sigbaar."
Groot haarkleur-trend: die ombré
Khloe Kardashian se ombré-haarstyl
Sangeres Vanessa Hudgens se hare is ook ombré gekleur
Warmer bruine en rooibruin gaan ook groot wees dié winter. Maar moenie paniekerig raak as jy van jou blonde hare hou nie. Ver-winter dit met ligter bruin strepies in jou blonde kapsel. "Die dieper, ryker kleure gee meer glans aan die hare," sê Janine.
Emma Stone se warm haarkleur is in die kol vir winter
FOTO: Twitter @voguemagazine
Bertha le Roux se rooi haarkleur met ligte strepies is perfek vir winter
"Hare wat minder moeite verg is definitief modieus dié winter," meen Janine. "Lang hare wat in lagies gesny is, kan lekker los droog geblaas word vir ’n golwende voorkoms."
Die hoë bolla is ook ’n gerieflike haarstyl. "Dit lyk veral mooi met hoë krae en serpe wat ons in die winter dra." Ons skoonheidspan wys jou HIER hoe om dié bolla perfek te kry.
Model Lily Aldridge se golwende hare is ook in lae gesny
Melinda Bam se hoë bolla werk ook perfek vir die winter
FOTO: Instagram @melindabam
Janine sê die lang bob, soos wat baie bekendes dit nou dra, gaan dié winter ’n gewilde haarstyl wees. Maar nou word dit in lae gesny en die hare is ’n bietjie langer voor as wat dit agter is.
Dit is ’n maklike, min-moeite styl. "Wat ook mooi is met die lang bob, is baie fyn strepies vir meer beweging," reken Janine.
FOTO: Instagram @normancook
Onthou om jou haarprodukte aan te pas vir die winter. Die koue droog jou hare baie uit, so skaf vogtiger, ryker sjampoe aan en gebruik meer opknapper. Dit sal ook help om te keer dat jou hare staties word.